Päike paistis, sooja oli täpselt parasjagu. Uudistasime teele jäävaid, peamiselt militaarobjektidest vaatamisväärsusi, tegime rästikust pilti, müttasime piki merekallast, turnisime Kiltsi lennuväljal lennukiangaaride otsas ning vaatasime üle ka Ungru lossi varemed. Pärast ragistasime veel natuke võsas ja matkasime mööda vana  raudteetammi. Tagasiteel Paralepa rannas tegime võileivapeatuse ning vaatasime üle ka Valge Daami kodu ehk Haapsalu linnuse ja lossivaremed.